Diari Oficial de la Generalitat Valenciana


Sumari del DOGV 4119, del 02-11-2001 (2001/10741)

Notificació a la senyora Rocío Dual Grávalos. Expedient número V-DAFT-92/198.
-----------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10175


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Rocío Dual Grávalos. Expedient número V-DAFT-92/198. [2001/M10161]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Rocío Dual Grávalos, carrer del General Palafox,14-10ª, 46836 Manises, la resolució del recurs ordinari amb el número d'expedient V-DAFT-92/198.
  
Resolució
  
Vist l'escrit de recurs ordinari interposat en l'expedient de referència, i en consideració als següents,
  
Fets
  
1. En data 1 de juliol de 1960 s'adjudica al senyor José Márquez Boza l'habitatge que ocasiona les actuacions, en règim d'accés diferit a la propietat. Al maig de 1989 s'accepta el canvi, a favor del senyor José Márquez Boza, de l'habitatge referit, pel del carrer de Francisco Validecabres 24-4a, amb la qual cosa es recupera per part de l'administració la titularitat de l'habitatge situat al carrer del General Palafox, número 14-10a, objecte d'expedient.
  
2. Sense portar causa de l'administració ni cap altra de legítima, la senyora Rocío Dual Grávalos ocupa il·legalment l'habitatge situat al carrer del General Palafox, 14-10a, segons les dades de què disposa l'Institut Valencià d'Habitatge, SA, des de l'any 1990; és a dir, que, simplement, ha ocupat il·legalment l'esmentat habitatge de promoció pública.
  
3. Al juliol de 1998 es té constància, per informes dels veïns, dels problemes de convivència que planteja la recurrent. S'inicia, procediment de desnonament administratiu per falta de títol, en el qual la recurrent presenta firmes, que, segons ella, afirma que són dels veïns «perquè no la tiren». Així mateix, presenta un informe favorable a la seua legalització de l'advocada del Departament de la Dona de Serveis Socials de l'Ajuntament de Manises, de data 18 de novembre de 1998, informe totalment contradictori amb l'emés pel sergent de la Policia Local de Manises, en el qual s'afirma textualment «l'habitatge és freqüentat per una gran quantitat de gent coneguda com a consumidors d'estupefaents, per la qual cosa se suposa que es dediquen al tràfic d'aquest tipus de substàncies al detall». En aquest últim sentit s'indica la mala convivència en informes d'inspecció de patrimoni, comunitat de veïns afectada i l'Associació de Veïns del Barri Santa Félix de Manises. Tot això apareix documentat en l'expedient.
  
4. En l'escrit de recurs s'al·lega el següent, en síntesi: 1) Vulneració de l'article 47 de la Constitució Espanyola; 2) Vulneració de l'article 29 de la Carta Magna i articles 43.3 a) i 89.4 de la Llei 30/1992, de 26 de novembre, sobre el dret de petició, i 3) Vulneració de l'article 35 g) i i) de la dita llei.
  
Fonaments de dret
  
1. L'article 138.2 del Decret 2.114/68, de 24 de juliol, sobre Reglament d'Habitatges de Protecció Oficial, en relació amb l'article 30, segona del Reial Decret 2.960/1976, de 12 de juliol, pel qual s'aprova el Text Refós de la Legislació d'Habitatges de Protecció Oficial, inclou entre les causes legals de desnonament administratiu d'aquest tipus d'habitatges: «L'ocupació d'un habitatge de protecció oficial sense títol legal per a això». Així mateix, s'invoca, a l'efecte, l'Ordre de 3 de juliol de 1997, del conseller d'Obres Públiques Urbanisme i Transports, i la Resolució de desplegament, de 20 de maig de 1998, del director general d'Arquitectura i Habitatge.
  
2. La interessada no ha respectat el procediment d'adjudicació d'habitatges de promoció pública del Decret 26/1989, de 27 de febrer. El mateix fet de l'ocupació legal pot ser causa legal d'exclusió per a ser adjudicatària d'aquests habitatges; en efecte, també hi ha moltes persones que no poden accedir a habitatges de promoció pública, per la seua escassetat, i no per això les ocupen il·legalment.
  
Tampoc pot acollir-se a l'Ordre de 3 de juliol de 1997, del conseller d'Obres Públiques Urbanisme i Transports, i la Resolució de 20 de maig de 1998, del director general d'Arquitectura i Habitatge, per a la seua legalització, perquè en establir els criteris subjectius indica: «L'ocupant il·legal ha de tindre acreditada bona convivència amb els seus veïns i integració social en el grup corresponent, segons informes demanats, a l'efecte, a veïns, i o associació de veïns, policia local, ajuntament i mateixa inspecció d'Institut Valencià d'Habitatge, SA, o qualsevol altre mitjà». Doncs bé, de la informació policial i de veïns es desprén de forma clara una falta d'integració i una conducta pertorbadora de la convivència veïnal, que impedeixen que es resolga favorablement la resolució de la seua petició d'adjudicació de l'habitatge; sense perjuí que, en atenció a les circumstàncies familiars i socioeconòmiques, per part de l'Institut Valencià d'Habitatge, SA, es puga tindre en consideració la seua petició, genèricament considerada d'un habitatge, si s'acrediten els requisits legalment exigibles.
  
3. És competent per a resoldre el recurs el conseller d'Obres Públiques, Urbanisme i Transports, superior jeràrquic de l'òrgan que va dictar l'acte recorregut; contra la seua decisió no es pot interposar un altre recurs administratiu que no siga l'extraordinari de revisió a què es refereix l'article 115.3 de la Llei 30/1992, segons la nova redacció de la Llei 4/1999, de 13 de gener; sense perjuí de recurs contenciós administratiu davant de la sala corresponent del Tribunal Superior de Justícia, que podrà interposar-se en els dos mesos següents a la data de la notificació de la resolució de l'alçada. En qualsevol cas, la recurrent podrà exercitar aquells altres recursos que estime pertinents
  
En virtut d'allò que s'ha exposat, vist l'informe del Servei Jurídic i de conformitat amb la proposta de director general d'Arquitectura i Habitatge, he resolt:
  
Primer
  
Desestimar el recurs d'alçada de referència; sense perjuí que l'Institut Valencià d'Habitatge, SA haja de comunicar el desallotjament amb la convenient antelació als serveis socials competents en consideració a l'existència, si és procedent, de menors afectats per la dita desestimació , a més que puga prendre en consideració, oportunament i després de l'acreditació prèvia per part de la recurrent que es compleixen els requisits preceptius, la petició d'adjudicació d'un habitatge de promoció pública.
  
Segon
  
Contra aquesta resolució no es pot interposar un altre recurs administratiu que no siga l'extraordinari de revisió a què es refereix l'article 115.3 de la Llei 30/1992, segons la nova redacció de la Llei 4/1999, de 13 de gener; sense perjuí de recurs contenciós administratiu davant de la sala corresponent del Tribunal Superior de Justícia, que podrà interposar-se en els dos mesos següents a la data de la notificació de la resolució d'alçada. En qualsevol cas, la recurrent podrà exercir aquells altres recursos que estime pertinents